
ПРОВЕЖДАНЕ НА ДЪРЖАВНИЯ ШАМПИОНАТ

Сезон 2011 – 2012

1.Организация и Ръководство

      Състезанията от вътрешния спортен календар на ББФ за сезон 2011 – 2012 се организират и провеждат съгласно Правилника на WTBA, ETBA, ББФ и разпоредбите на настоящата Наредба, приета и утвърдена от УС на ББФ на 29/08/2011 год.
2. Право на участие

           В Държавния шампионат по боулинг сезон 2011 – 2012 имат право на участие всички спортни клубове по боулинг, редовно регистрирани и ръководени в своята дейност от Устава на ББФ. Клубовете могат да участват с всички свои състезатели членове на клуба, редовно картотекирани за състезателния сезон.Срокът за прекартотекиране и промяна на клуба изтича на 30 септември 2011г.
Всички състезатели могат да участват във всички дисциплини за съответния пол, независимо от възрастта си.
       3.Времетраене

Състезателният сезон  2011 – 2012 се определя за времето от 01.10.2011 до 30.05.2012 год.

       4. Дисциплини

4.1. Държавният Шампионат за 2011 – 2012 г. ще се проведе в следните дисциплини:

· Индивидуално мъже;

· Индивидуално жени;

· Индивидуално младежи - родени след 01,05,1993 г. ;

· Индивидуално сеньори (ветерани) - родени преди 01,05,1962 г.;

· Двойки мъже;

· Двойки жени ;
· Смесени двойки;

· Тройки мъже;

· Отборно;

 4.2. Мъже

4.2.1. Групи

4.2.1.1. Мъжете, състезаващи се в държавния шампионат за сезон 2011-2012, ще са разделени на две групи: А група и Б група;

4.2.1.2. Членовете на А група са 54 на брой и са определени според правилата на наредбата за провеждане на държавния шампионат 2010-2011. Списъкът на състезателите, добили право да се състезават в А група, е в Приложение 1, което е неразделна част от настоящата наредба.

4.2.1.3. Списъкът от състезателите от А група не може да бъде променян по време на сезон 2011-2012;

4.2.1.4. Членовете на група Б са всички състезатели, които имат правото да участват в държавния шампионат в смисъла на настоящата наредба, но не са попаднали в А група;

4.2.2. Схема за провеждане на държавния шампионат в група А

4.2.2.1. Квалификационни турнири

4.2.2.1.1. Общи

· Броят квалификационни турнири за сезон 2011-2012 се фиксира на 5 (пет);

· Турнирите ще се проведат по възможност в различни зали според предварително обявени дати (виж Календар)

· Всеки квалификационен турнир излъчва крайно класиране и победител;

· Всеки квалификационен турнир се провежда в рамките на един уикенд като предварителната му фаза се провежда в петък и събота, а финалната фаза – в неделя;

·  Всеки турнир се предшества  от обявяване на сайта на Федерацията на сериите и участниците в тях, схемата за провеждане на финалната фаза, съдийство, вида намазване и други.

4.2.2.1.2. Предварителна фаза

· По време на предварителната фаза всеки състезател изиграва точно 6 (шест) игри в рамките на една серия. Игрите се играят на състезателен режим като пистите се сменят най-малко на всеки 2 игри.

· След изиграване на игрите от всички участници се изготвя класиране по следните критерии:

Общ брой съборени кегли;

Най-висока игра;

Последна най-висока игра и т.н;

· За финалната фаза на турнира  се класират първите 20 (двадесет) в това класиране.

· Крайният списък от състезатели, които продължават във финалната фаза, се обявява един час след приключване на последната серия от предварителната фаза.

· Състезател, класирал се за финалната фаза може да заяви по време на предварителната фаза, или веднага след нейното приключване (преди обявяването на крайния списък), че се отказва от правото си да играе във финалната фаза. В такъв случай бройката за финалната фаза се попълва от следващия в класирането след предварителната фаза.

· Ако състезател се откаже от участие след обявяването на крайния списък за финалната фаза, то неговото място остава вакантно и той бива класиран на 20 място. При непредставяне на уважителни причини за подобен отказ, ББФ може да наложи административно наказание на този състезател.

4.2.2.1.3. Финална фаза

Финалната фаза на турнира се провежда по една от схемите, описани в Приложение 2 на тази Наредба. 

4.2.2.1.4. Класиране и точкуване

· Крайното класиране на турнира се формира по следния начин:

От 1 до 20 място включително – според класирането на състезателите във финалната фаза (в зависимост от използваната схема);

След 21 място – според направеното класиране след предварителната фаза;

· Всеки турнир раздава следните квалификационни точки (валидни за класиране на финала на държавния шампионат): 1 място – 66т., 2 място – 62т.,3то-58т.,4то-55т.,5то-52т.,6то-50т.,7мо-48т.,8о-47т. и т. н. 54 място – 1т. Ако участвалите състезатели са по малко от 54, то точки взимат само участвалите състезатели до съответното място. Неучаствалите не получават точки.

 4.2.2.1.5. Генерално класиране

· Генералното класиране за държавния шампионат 2011-2012 се формира по следните показатели:

· Брой квалификационни точки;

· Среден резултат. Средният резултат се дефинира като общ брой съборени кегли по време на предварителните фази на квалификационните турнири, разделен на общия брой изиграни игри. В случай на изиграни по-малко от  4 турнира след приключване на всички квалификационни турнири, то тогава средният резултат се дефинира като общ брой съборени кегли, разделен на 24 (броя игри за 4 турнира);

· Брой изиграни игри;

· Най-висока постигната серия и/или игра;

 4.2.3. Финали

4.2.3.1. Общи

4.2.3.1.1. Финалният турнир на държавния шампионат за мъже индивидуално ще се проведе  между 19 и 27 май 2012, съгласно нормативите на ETBF за провеждане на Европейски първенства по указаната схема (Приложение 4).

4.2.3.1.2. Броят участници във финалния турнир е 28. 

4.2.3.2. Право на участие

4.2.3.2.1. Списъкът от 28 състезатели, които ще вземат участие във финалния турнир,  ще се публикува от ББФ до 01/05/2012;

4.2.3.2.2. Всеки състезател може преди тази дата да заяви писмено, че се отказва от участие във финалния турнир. В този случай ББФ ще попълни овакантените места със следващите в класирането.

4.2.3.2.3. Мястото на всеки състезател, който се откаже след публикуването на финалния списък, ще остане празно по време на финалния турнир. Освен в случай на много уважителна причина за подобен отказ, ББФ ще наложи административно наказание на такъв състезател.

4.2.3.3. Финален турнир 

Във финалния турнир класиралите се състезатели имат право да участват във всички дисциплини.

4.2.4. Схема за провеждане на държавния шампионат в група Б

4.2.4.1. Турнири

4.2.4.1. Бройката, правилата и класирането в турнирите за Група Б следват същите правила описани в схемата за провеждане на квалификационните турнири за Група А със следните разлики:

· Квалификационните точки в група Б са както следва: 1 място – 20т. ....... 20 място – 1т.

· За финалната фаза на всеки квалификационен турнир се класират първите 12 състезатели.

· Регламентът на финалната фаза може да бъде съкратен и видоизменен в зависимост от времето,  условията и мястото на провеждане.

 4.2.4.2. Генерално класиране

Генералното класиране за държавния шампионат 2011-2012 в група Б се формира по общ сбор на квалификационните точки. При равен брой точки се имат предвид следващите показатели, аналогично на регламента в група А.

4.3. Жени

4.3.1. Групи

През целия състезателен сезон 2011 – 2012 всички жени образуват една група.

4.3.2. Квалификационни турнири

4.3.2.1. Общи

· Броят квалификационни турнири за сезон 2011-2012 се фиксира на 5 (пет).

· Турнирите ще се проведат по възможност в различни зали според предварително обявени дати (виж Календар).

· Всеки квалификационен турнир излъчва крайно класиране и победител.

· Всеки квалификационен турнир се провежда в рамките на един уикенд като предварителната му фаза се провежда в петък и събота, а финалната фаза – в събота или неделя.

· Всеки турнир се предшества  от обявяване на сайта на Федерацията на сериите и участниците в тях, схемата за провеждане на финалната фаза, съдийство, вида намазване и други.

4.3.2.2. Предварителна фаза

· По време на предварителната фаза всяка състезателка изиграва точно 6 (шест) игри в рамките на една серия. Игрите се играят на състезателен режим като пистите се сменят най-малко на всеки 2 игри.

· След изиграване на игрите от всички участнички се изготвя класиране по следните критерии:

· Общ брой съборени кегли;

· Най-висока игра;

· Последна най-висока игра и т.н;

· За финалната фаза на турнира се класират първите 10 в това класиране.

· Крайният списък от състезателки, който продължават във финалната фаза, се обявява един час след приключване на последната серия от предварителната фаза.

· Състезателка, класирала се за финалната фаза може да заяви по време на предварителната фаза, или веднага след нейното приключване (преди обявяването на крайния списък), че се отказва от правото си да играе във финалната фаза. В такъв случай бройката за финалната фаза се попълва от следващата в класирането след предварителната фаза.

· Ако състезателка се откаже от участие след обявяването на крайния списък за финалната фаза, то нейното място остава вакантно и тя бива класирана на 10 място. При непредставяне на уважителни причини за подобен отказ ББФ може да наложи административно наказание на тази състезателка.

 4.3.2.3. Финална фаза

Финалната фаза на турнира се провежда по една от схемите, описани в Приложение 4 на тази Наредба. 

4.3.2.4. Класиране и точкуване

· Крайното класиране на турнира се формира по следния начин:

· От 1 до 10 място включително – според класирането на състезателките във финалната фаза (в зависимост от използваната схема).

· След 11 място – според направеното класиране след предварителната фаза.

· Всеки турнир раздава следните квалификационни точки (валидни за класиране на финалния турнир на държавния шампионат): 1 място – 20т.,2ро – 17т.,3то – 14т.,4то – 12т.,5то – 10т.,6то – 8т.,7мо – 6т.,8мо – 5т. и т. н.  12 място – 1т.

4.3.2.5. Генерално класиране

· Генералното класиране за държавния шампионат за жени 2011-2012 се формира по следните показатели:

· Брой квалификационни точки;

· Среден резултат. Средният резултат се дефинира като общ брой съборени кегли по време на предварителните фази на квалификационните турнири, разделен на общия брой изиграни игри. В случай на изиграни по-малко от  4 турнира след приключване на всички квалификационни турнира, то тогава средният резултат се дефинира като общ брой съборени кегли, разделен на 24 (броя игри за 4 турнира);

· Брой изиграни игри;

· Най--висока постигната серия и/или игра;

4.3.3. Финали

 4.3.3.1. Общи

Финалният турнир на държавния шампионат за жени индивидуално ще се проведе между 19 и 27 май 2012 съгласно (Приложение 4).

Броят участнички във финалите е 8 (осем).

 4.3.3.2. Право на участие

· Всички  места за финалния турнир се попълват спрямо генералното класиране за държавния шампионат.

· Списъкът от 8 състезателки, които ще вземат участие във финалния турнир, ще се публикува от ББФ до 01.05.2012 год.

· Всяка състезателка може преди тази дата да заяви писмено, че се отказва от участие във финалите. В този случай ББФ ще попълни овакантените места със следващите в класирането.

· Мястото на всяка състезателка, която се откаже след публикуването на финалния списък, ще остане празно по време на финалите. Освен в случай на много уважителна причина за подобен отказ, ББФ ще наложи административно наказание на такава състезателка.

 4.3.3.3. Финален турнир

Във финалния турнир, всяка класирана състезателка има право да участва във всички дисциплини.                                                                                                                                                                                  

4.4. Индивидуално - младежи и  девойки

4.4.1. Общи

4.4.1.1. В Държавния шампионат за младежи и девойки за сезон 2011-2012г. имат право да участват всички състезатели, родени след 01,05,1993г.;

4.4.1.2. Младежите и девойките участват заедно в класирането за тази дисциплина т.е. няма разделение по полове. Девойките получават 12т. хендикап спрямо младежите;

4.4.1.3. Младежите и девойките имат право да участват в квалификационните турнири за мъже и жени при правилата за провеждане на предварителната фаза за мъже и жени,независимо в коя група се състезават;

4.4.2. Финали

4.4.2.1. Финалният турнир на държавния шампионат за младежи и девойки за сезон 2011-2012г. ще се проведе от 23 до 25 февруари 2012г. Броят участници в него е неограничен.

4.4.2.2 Клубовете, регистрирани към ББФ, подават поименни заявки за участие, не по-късно от 10.02.2012г. 

4.4.2.3. Финалният турнир протича по следния начин :

· Всички участници изиграват 18 игри / три серии по шест игри/, след което се прави общо класиране по сбор на съборените кегли;

· Първите  четирима състезатели играят полуфинални мачове по схемата 1ви срещу 4ти и 2ри срещу 3ти във формат до две победи от три възможни игри.

· Победителите от мачовете играят мач във формат две от три за определяне на първенеца и заелия второ място. Загубилите играят една игра за определяне на третия и четвъртия.

4.5. Индивидуално сеньори

4.5.1.
Предварителна – квалификационна фаза

4.5.1.1.       В квалификациите за сеньори право да участват имат всички състезатели, родени преди 01.05.1962г.;

4.5.1.2.      За всяка година над 50 се получават по 1 точка хендикап, добавена   към резултата от всяка отделна игра, но не повече от 15 т.;

4.5.1.3.        Сеньорите участват в квалификационните турнири за мъже при правилата за провеждане на предварителната фаза за мъже. В квалификациите право да участват имат всички сеньори, независимо в коя група при мъжете се състезават;

4.5.1.4. За участници в дисциплината „Индивидуално сеньори” се води отделно класиране, в което жените имат бонус от 8 т. към средния си резултат от ранглистата за жени;

4.5.1.5. След приключване на последния квалификационен турнир, се прави общо класиране по среден резултат между всички сеньори, на база на което се определят участниците във финалите; 

4.5.2.
Финали

4.5.2.1.
Общи

 Финалният турнир на държавния шампионат сеньори ще се проведе на 27 май 2012, съгласно (Приложение 4).

Броят участници в него е 6 (шест).

4.5.2.2.
 Право на участие

· Шестте места за финалите се попълват спрямо генералното класиране за държавния шампионат за мъже и за жени;

· Право на участие във финалите на Републиканското първенство  за сеньори имат класиралите се на първите 6  места по среден резултат в общото класиране за сеньори;

· Списъкът с шестимата състезатели и състезателки, които ще вземат участие във финалите, ще се публикува от ББФ до 01.05.2012 год.

· Всеки участник във финалите може преди тази дата да заяви писмено, че се отказва от участие в тях. В този случай ББФ ще попълни овакантените места със следващите в класирането.

· Мястото на всеки участник, който се откаже след публикуването на финалния списък, ще остане празно по време на финалите. Освен в случай на много уважителна причина за подобен отказ, ББФ ще наложи административно наказание на такъв състезател.

4.6. Двойки мъже, двойки жени, тройки мъже 

4.6.1. Общи

4.6.1.1. Двойките и тройките , които ще участват в надпреварата за сезон 2011-2012, трябва да бъдат изпратени писмено до ББФ не по-късно от 10.05.2012 год.;

4.6.1.2. Състезателите от всяка двойка и тройка  трябва да бъдат картотекирани в един и същ клуб;

4.6.1.3. Състезателите, формиращи двойката или тройката от даден клуб,  трябва да са измежду състезателите, класирали се за финалния турнир (т.4.2.3.1.2., 4.3.3.1, от настоящата Наредба);

4.6.1.4. За дисциплините двойки мъже и тройки мъже се въвежда правилото за допълване на двойка или тройка от даден отбор със състезател извън класираните 28, но само при положение, че даден отбор има класирани по-малко от 4-ма състезатели за финалния турнир и те са нечетен брой за двойките или по-малко от трима за тройките. От това правило могат да се възползват не повече от 2(двама) състезатели от даден отбор. Отбор, който няма нито един класирал се сред 28-те, има право да заяви една двойка и/или една тройка мъже за участие във финалния турнир.
4.6.2. Финали

Финалният турнир на всички двойки и тройки  ще се проведе между 19 и 27 май 2012 г. съобразно с (Приложение 4). 

4.7. Смесени двойки  

4.7.1. Общи

4.7.1.1.      Финалният турнир за определяне на републиканските шампиони на смесени двойки ще се проведе по времето на Индивидуален турнир N5 /виж Календар/.
4.7.1.2.    Право на участие имат всички редовно картотекирани мъже и жени,състезаващи се в първенството,независимо в коя група се състезават.
4.7.1.3. Смесените двойки /един мъж и една жена/ , които ще участват в надпреварата за сезон 2011-2012 трябва да бъдат изпратени писмено до ББФ не по-късно от 01.04.2012 год.;

4.7.1.4. Състезателите от всяка двойка  трябва да бъдат картотекирани в един и същ клуб;
4.7.2. Финали

4.7.2.1. Финалният турнир протича по следния начин :

· Всички участници изиграват 12 игри / мъж и жена по шест игри/,като се взимат същите игри,които са валидни и за индивидуалното класиране,след което се прави общо класиране на смесените двойки по сбор на съборените кегли;

· Първите  четири смесени двойки играят в неделя полуфинални мачове по схемата 1ви срещу 4ти и 2ри срещу 3ти във формат до две победи от три възможни игри.

· Победителите от мачовете играят мач във формат две от три за определяне на първенеца и заелия второ място. Загубилите играят една игра за определяне на третия и четвъртия.

4.8. Отборна надпревара

4.8.1. Общи

4.8.1.1. Групи

4.8.1.1.1. Отборите, състезаващи се в държавния шампионат за сезон 2011-2012, ще са разделени на две групи: „А” група и „Б” група;

4.8.1.1.2. Отборите в „А” група са 6 на брой – “Страйкърс” , ”Магьосниците”,”Страйк Мания”,”Корона”,”АТИА” и “Галакси” - и са определени според правилата на наредбата за провеждане на държавния шампионат 2010-2011.

4.8.1.1.3.  Отборите в група „Б” са всички отбори, които имат правото да участват в държавния шампионат в смисъла на настоящата наредба, но не са попаднали в „А” група;

4.8.1.1.4. Всички отбори, желаещи да се състезават, подават заявки за участие до ББФ до 01,11,2011г. Ако отбор от „А” група не заяви участие в определения срок, мястото му се попълва от отпадналия в плейофа за предишния шампионат – отбора на „Плейграунд”. При повече от един незаявил участие отбор от „А” група, ББФ организира квалификационен турнир за попълване на състава на „А” група.

4.8.1.2. Състав на отборите
4.8.1.2.1. Отборите се състоят от 5(пет) състезатели от даден клуб плюс двама състезателя  резерви (по желание). Отборите могат да бъдат и смесени, като жените, участващи в състава на даден отбор, получават 8т. хендикап на игра.

4.8.1.2.2. Списъкът със състезателите на даден отбор може да бъде различен за всеки отделен етап от надпреварата, но за даден етап /квалификационен кръг или финална фаза/ не може да бъде променян.

4.8.1.2.3. Списъкът със състезатели /от пет до седем човека/ за даден етап трябва да бъде обявен пред ББФ до седем дни преди датата на съответната надпревара/етап/.
4.8.2. Схема за провеждане на отборния шампионат 

4.7.2.1. Квалификационни турнири

4.7.2.1.1. Общи

· Броят квалификационни турнири за сезон 2011-2012 се фиксира на 2 (два),всеки един от тях по-отделно за „А” и за „Б” група;

· Турнирите ще се проведат по възможност в различни зали според предварително обявени дати (виж Календар)

· Всеки квалификационен турнир се провежда в рамките на един уикенд ;

·  Всеки турнир се предшества  от обявяване на сайта на Федерацията на отборите, участващи в тях, вида намазване и други.

4.7.2.1.2. Формат на квалификационните турнири
4.7.2.1.2.1. Участващите отбори изиграват по един мач на принципа „всеки срещу всеки”.
4.7.2.1.2.2. Всеки мач се състои от по пет състезатели от един отбор на една писта,като всеки състезател изиграва по една игра, срещу съответните пет състезатели от противниковия отбор на съседната /двойка/ писта, на състезателен режим. Победител е отборът, съборил сумарно от петимата състезателя повече кегли от другия отбор.

4.7.2.1.2.3. Победителят от всеки мач получава 3т., победения – 0т. При равенство двата отбора получават по 1т.

4.7.2.1.2.4. Смени в отборите могат да се правят след завършване на всеки отделен мач. Не се допускат смени по време на започнал вече мач!
4.7.2.1.3. Генерално класиране

· Генералното класиране на отборите се формира по следните показатели:

· Брой квалификационни точки;

· Среден резултат на отбора;

4.7.2.2. Финали

 4.7.2.2.1. Общи

Финалният турнир на отборния шампионат ще се проведе между 19 и 27 май 2012 съгласно (Приложение 4).

Броят на отборите във финалите е 4 (четири) за група „А” и 4(четири) за група „Б”.

5. Календар

5.1. Ще бъдат проведени следните квалификационни турнири със съответните наименования, дата и място на провеждане, както следва: 

· Индивидуален Турнир # 1 на ББФ – СОФИЯ 

за А група мъже
07-09.10.2011
място: Мега, Скай Сити

за Б група мъже 
07-09.10.2011
място: Мега, Скай Сити

за жени
 
07-09.10.2011         място: Мега, Скай Сити
· Индивидуален Турнир # 2 на ББФ – БЛАГОЕВГРАД,ПЛЕВЕН/РУСЕ/
за А група мъже 11-13.11.2011;място: Боулинг зала „Корона” Благоевград
за Б група мъже 11-13.11.2011;място: Боулинг зала „Галакси”Плевен или Русе
за жени11-13.11.2011; място: Боулинг зала „Галакси”Плевен или Русе
· Индивидуален Турнир # 3 на ББФ – ПЛОВДИВ 

за А група мъже
09-11.12.2011   място: Боулинг зала „Акваленд”

за Б група мъже 
09-11.12.2011   място: Боулинг зала „Акваленд”

за жени
 
09-11.12.2011   място: Боулинг зала „Акваленд”

· Отборен Турнир # 1 на ББФ – СОФИЯ 

за А група      
07-08.01.2012
място: Мега, Студ.град

за Б група     
07-08.01.2012
място: Мега, Студ.град

· Индивидуален Турнир # 4 на ББФ – СОФИЯ 

за А група мъже
03-05.02.2012
място: Боулинг зала “The Mall”София
за Б група мъже 
03-05.02.2012
място: Боулинг зала “The Mall”София
за жени
 
03-05.02.2012
място: Боулинг зала “The Mall” София
· Отборен Турнир # 2 на ББФ – ПЕРНИК,БЛАГОЕВГРАД

за А група      
03-04.03.2012
място: Перник

за Б група     
03-04.03.2012
място: Благоевград

· Индивидуален Турнир # 5 на ББФ – ВАРНА

за А група мъже
06-08.04.2012; място: Боулинг зала „Кариби” Варна
за Б група мъже 
06-08.04.2012; място: Боулинг зала „Кариби” Варна
за жени
           06-08.04.2012; място: Боулинг зала „Кариби”Варна 

· Финален Турнир на ББФ – СОФИЯ - 19-27.05.2012; място: МЕГА-Студентски град
5.2. При непостигане на съгласие със залите, ББФ си запазва правото за промяна на мястото на провеждане на турнир или отмяната му.

6. Призове и награди

· В сезон 2011 – 2012 ще бъдат излъчени следните шампиони и раздадени следните награди:

· мъже А група: излъчва републикански индивидуален шампион за сезон 2011 – 2012 г. На класиралите се на първите три места след финала се връчват медали, на шампиона - купа;

· мъже Б група: На класиралите се на първите три места след финала се връчват медали;

· младежи индивидуално: на класиралите се на първите три места след финалите се връчват медали, на шампиона - възпоменателна купа;

· сеньори индивидуално: на класиралите се на първите три места след финалите се връчват медали, на шампиона - възпоменателна купа;

· мъже „двойки” и „тройки”: на класиралите се на първите 3 места се връчват медали, формациите, класирали се на първо място, стават републикански шампиони в дисциплината за сезон 2011 – 2012 получават възпоменателна купа;

· жени индивидуално: излъчват републикански индивидуален шампион за сезон 2011 – 2012 г. На класиралите се на първите три места след финала се връчват медали, на шампионката - купа;

· жени „двойки”: на класиралите се на първите три места след финалите се връчват медали, на шампионките - купи;

· смесени „двойки”: на класиралите се на първите три места след финалите се връчват медали, на шампионите – купи;
· отборно: на класиралите се на първите 3 места след финалите се връчват медали, на отбора победител възпоменателна купа;

· Победителите във всеки квалификационен турнир при Мъже А Група, Мъже Б Група и Жени получават възпоменателна купа.

7. Провизии за сезон 2011-2012

7.1. Индивидуално мъже

7.1.2. Групи

· Числеността на Група А за сезон 2012-2013 се определя на 48 човека

7.1.2.1. Преминаване от група А в група Б (Изпадане)

· Класиралите се на последните 12 места в „А” група на държавния шампионат (43 до 54 включително) изпадат в „Б” група за сезон 2012-2013.

· Ако състезател от „А” група по време на сезон 2011-2012  подаде молба за напускане на „А” група или прекрати картотеката си към ББФ, то той автоматично бива класиран на последно място и изпада в „Б” група като част от квотата от 12 човека, които напускат „А” група.

· Ако състезател от „А” група СЛЕД приключване на сезон 2011-2012 подаде молба за напускане на „А” група или прекрати картотеката си към ББФ, то той отпада от „А” група. Ако този състезател не е сред последните 15, то неговата квота се допълва от допълнителен играч от „Б” група според принципите за Промоция.

7.1.2.2. Преминаване от група „Б” в група „А” (Промоция)

· Класиралите се на първите 6 места в група „Б” на държавния шампионат добиват право да се състезават в група „А” през сезон 2012-2013.

· В случай на изпаднали повече от 12 състезатели от „А” група, квотата се допълва от следващите в класирането на „Б” група.

· Състезател може писмено да се откаже от промоция в „А” група. В такъв случай, неговото място се дава надолу по класирането в „Б” група.

7.2. Отборно

7.2.1. Преминаване от група „А” в група „Б” (Изпадане)

· Класиралият се на шесто /последно/ място в „А” група на държавния шампионат изпада в „Б” група за сезон 2012-2013.

· Класиралият се на пето място отбор играе бараж за оставане в „А” група с класирания на второ място в група „Б”.

7.2.2. Преминаване от група „Б” в група „А” (Промоция)

· Класиралият се на първо място отбор в група „Б” на държавния шампионат добива право да се състезават в група „А” през сезон 2012-2013. Вторият в група „Б” играе бараж с петия от „А” група за попълване на второто вакантно място за „А” група.

Приложение 1: Списък на състезателите мъже в Група А

	№
	Име и фамилия
	Клуб

	1
	Боян Донов
	Магьосници

	2
	Христо Георгиев
	Магьосници

	3
	Пламен Станчев
	АТИА

	4
	Тодор Личев
	Страйкърс

	5
	Мавитан Чифтчи
	Корона-Благоевград

	6
	Калоян Иванов
	Страйк Мания

	7
	Георги Божилов
	Страйк Мания

	8
	Георги Димов
	Мега

	9
	Адонис Бекас
	Мега

	10
	Диан Динев
	Страйк мания

	11
	Веселин Петров
	Мега

	12
	Николай Петров
	Мега

	13
	Асен Петров
	Страйк Мания

	14
	Захари Стайков
	АТИА

	15
	Антоан-Никола Трендафилов
	Корона-Благоевград

	16
	Юли Петров
	Мега

	17
	Борис Панайотов
	Мега

	18
	Явор Миланов
	Академик-2001

	19
	Бранко Сергиевски
	Магьосници

	20
	Славчо Кордев
	Корона-Благоевград

	21
	Мартин Васев
	Страйк Мания

	22
	Николай Върбанов
	Боляри

	23
	Александър Лефтеров
	АТИА

	24
	Антоан Маринов
	Страйк Мания

	25
	Димитър Кръстев
	Касабов Спорт

	26
	Никола Николов
	Плейграунд

	27
	Георги Кръстев
	Мега

	28
	Тодор Батинков
	Страйкърс

	29
	Радослав Сонев
	Страйкърс

	30
	Илия Узунов
	Корона-Благоевград

	31
	 Борис Божилов
	Страйкърс

	32
	Петьо Дамянов
	Магьосници

	33
	Николай Мадолев
	Корона-Благоевград

	34
	Станимир Върбев
	Страйкърс

	35
	Тихомир Николов
	АТИА

	36
	Парашкев Богданов
	Страйк Мания

	37
	Чавдар Велинов
	Касабов Спорт

	38
	Димитър Попов
	Академик-2001

	39
	Кирил Кирилов
	Галакси

	40
	Милиян Миланов
	Магьосници

	41
	Красимир Георгиев
	Галакси

	42
	 Димитър Матеев
	Магьосници

	43
	Иван Шакин
	Корона-Благоевград

	44
	Валентин Димитров
	Максим

	45
	Дарин Траянов
	Боляри

	46
	Вячеслав Бондарев
	Боляри

	47
	Жорж Алекян
	Магьосници

	48
	Заби Сикандер
	АТИА

	49
	Стоян Янински
	Корона-Благоевград

	50
	Павел Кьосев
	Магьосници

	51
	Радослав Тенчев
	Магьосници

	52
	Петър Захариев
	Страйк Мания

	53
	Николай Димитров
	Страйк Мания

	54
	Любомир Кордев
	Корона-Благоевград


Приложение 2: Схеми за провеждане на Финална фаза на отделните квалификационни турнири за мъже

1. Scratch score

· Състезателите изиграват по 3 игри, резултатите от които се удвояват и се добавят към резултата им от квалификациите.

· Според класирането от общо 9-те игри се определят топ 8 и тези състезатели продължават нататък.

· Те изиграват нови 2 игри, резултатите от които се добавят към сумарния резултат от предните 9 игри.

· От общо 11-те изиграни игри (6 квалификации + 5 финали) се определят топ 4, които продължават надпреварата.

· Те изиграват по още 2 игри, резултатите от които се добавят към сумарния резултат от предните 11 игри.

· Класирането от 1-во до 4-то място се извършва на база общия сумарен резултат от изиграните 13 игри (6 игри квалификации + 7 игри финали)

2. Direct Elimination

· Играят се мачове на директна елиминация по системата 2 победи от 3 игри при следната схема:

· Мач # 1
- 1-ви срещу 20-ти;

Мач # 2  -
2-ри срещу 19-ти;

· Мач # 3
-  3-ти срещу 18-ти;
Мач # 4 -
4-ти срещу 17-ти;

· Мач # 5
-   5-ти срещу 16-ти;
Мач # 6  -
6-ти срещу 15-ти;

· Мач # 7
-  7-ми срещу 14-ти;
 Мач # 8 -
8-ми срещу 13-ти;

· Мач # 9
-   9-ми срещу 12-ти;
 Мач # 10-
10-ти срещу 11-ти

· Победителите от отделните мачове се класират за следващата фаза, която се играе по системата две победи от три игри при следната схема:

· Мач # 11-  победителят от Мач # 1
срещу
 победителя от Мач # 10;

· Мач # 12-   победителят от Мач # 2
срещу
 победителя от Мач # 9;

· Мач # 13-   победителят от Мач # 3
срещу
 победителя от Мач # 8;

· Мач # 14-    победителят от Мач # 4
срещу
 победителя от Мач # 7;

· Мач # 15-    победителят от Мач # 5
срещу победителя от Мач # 6;

В тази фаза победителят от Мач # 11 става първият финалист.

· Четвъртфиналните мачове се провеждат в една игра при следната схема:

· Мач #16-победителят от Мач # 12
срещу победителя от Мач # 15;

· Мач #17-победителят от Мач # 13
срещу
 победителя от Мач # 14;

· Победителите от мачове 16 и 17 играят полуфинал една игра за определяне на втория финалист. В случай на равенство се играе един удар (Roll-off) до излъчване на победител.

· Двамата финалисти играят една финална игра. За победител се излъчва състезателят с по висока игра. В случай на равенство се играе един удар (Roll-off) до излъчване на победител. Загубилият полуфинала заема третото място.

3. Stepladder

· Състезателите изиграват по 4 игри, които се прибавят към резултатите им от квалификациите.

· Класират се топ 8 от 10 игри, които продължават на степладера.

· Играят се мачове от по една игра както следва: 6-ти,7-ми и 8-ми. Загубилият напуска и заема 8-мо място в класирането.

· Другите двама и 5-тия продължават по същия начин.

· Така се играе до оставане само на двама играчи, които играят мач от 1 игра за 1-2 място.

4. Knockout

· Участниците започват, без да им се зачитат резултатите от квалификациите.

· Състезателите изиграват по 4 игри. След изиграването им последните 8 отпадат и заемат местата между 13 и 20.

· За останалите 12 резултатът им се разделя на две (закръглява се нагоре). Те изиграват още една игра, резултатът от която се добавя към текущия. След това се прави ново класиране като последните двама отпадат, заемайки местата 11 и 12.

· Това се повтаря още три пъти т.е. текущият резултат се разделя наполовина и се изиграва една игра, която се добавя към него и последните двама отпадат. По този начин се определят заелите от 5 до 10 място.

· Процедурата се повтаря още три пъти за определяне на победител като вместо двама отпада по един състезател на итерация.

Приложение 3:     Схеми за провеждане на Финална фаза на отделните квалификационни турнири за жени

1. Scratch score
· Състезателките изиграват по 4 игри, които се добавят към резултата им от квалификациите.

· Според класирането от общо 10-те игри се определят топ 4, които състезателки продължават нататък.

· Те изиграват нови 2 игри, които се добавят към предишните 10 игри.

· От общо 12-те изиграни игри (6 квалификации + 6 финали) се определят топ 2, които продължават надпреварата за определяне на победителката в турнира.

· Двете финалистки изиграват по още 1 игра, която се добавя към изиграните до момента 12 игри.

· За победителка в турнира се обявява състезателката, постигнала най-висок среден резултат от всичките 13 игри, изиграни до момента. 

· Класирането от 1-во до 10-то място се извършва на база общ резултат бутнати кегли от всичките изиграните игри - 6 игри квалификации + 7 игри финали.

2. Direct Elimination

· Играят се мачове на директна елиминация по системата 2 победи от 3 игри при следната схема:

· Мач # 1
- 1-ва срещу 10-та;

Мач # 2    - 2-ра срещу 9-та;

· Мач # 3
-  3-та срещу 8-ма;

Мач # 4    - 4-ти срещу 7-ма;

· Мач # 5    -  5-та срещу 6-та

· Победителката от Мач # 1 става първата финалистка. Останалите четири състезателки играят четвъртфинали до 2 победи от 3 игри, както следва:

·   Мач # 6  - победителят от Мач # 2
срещу  победителя от Мач # 5;

·   Мач # 7  - победителят от Мач # 3
срещу   победителя от Мач # 4;

· Победителките от Мач # 6  и Мач # 7  се класират за полуфинала, който се играе в една игра. Победителката от полуфинала става втората финалистка. При равенство се играе един удар (Roll-off) до излъчване на победител .

· Двете финалистки играят  за 1-во и 2-ро място, загубилата полуфинала заема 3-то място;

· За победителка се излъчва състезателката с по-висока игра. В случай на равенство се играе един удар (Roll-off) до излъчване на победител.

3. Stepladder

· Състезателките изиграват по 4 игри, които се удвояват и прибавят към резултатите им от квалификациите.

· Класират се топ 4 от 10 игри, които продължават на степладера.

· Играят се мачове от по една игра както следва: 2-ра, 3-та и 4-та. Загубилата напуска и заема 4-то място в класирането.

· Другите две и 1-вата продължават по същия начин.

· Така се играе до оставане само на две състезателки, които играят мач от 1 игра за 1-2 място

4. Knockout

· Участничките започват, без да им се зачитат резултатите от квалификациите.

· Състезателките изиграват по 4 игри. След изиграването им последните 5 отпадат и заемат 6-10 място.

· За останалите 5 резултатът им се разделя на две (закръглява се нагоре). Те изиграват още една игра, резултатът от  която се добавя към текущия им резултат. След това се прави ново класиране като последната отпада, заемайки 5-то място.

· Схемата с изиграване на една игра и добавянето й към разделен на две текъщ сбор, както и отпадането на последната състезтелка, се повтаря до определяне на победителката в турнира т.е. още три пъти.

Приложение 4: Схема за провеждане на финалния турнир

· Финалният турнир се провежда в рамките на четири дни, в два поредни уикенда,или в четири поредни почивни дни /ако такива са 24-27.05.2011г./. В първите три дни играят всички, достигнали до този турнир 36 състезатели (28 мъже А група и 8 жени), като в различни дисциплини играят всеки по 6 игри задължително, всеки ден. След всяка игра играчите сменят пистата по схема, указана предварително. След изиграването на тези 18 игри се прави класиране индивидуално на мъжете и жените поотделно, на база общ брой повалени кегли. За Мастърс-финала, който се провежда в рамките на четвъртия ден се класират първите 16 мъже и първите 6 жени.

· Финален Турнир Ден Първи -  Намазване – дълго.  Играят се всички игри на двойки. Отборите определят своите двойки, съгласно изискванията на настоящата Наредбата. Ако след оформянето на всички двойки останат играчи без партньор, то ББФ сформира двойки, които участват извън класирането за двойки, но изиграват необходимите 6 игри за индивидуално общо класиране. Всички 36 играчи играят в две серии от по 18 човека всяка по двама души (двойка от отбор) на писта, с предварителен начален час за първа серия 09.00 ч. и 13.00 ч. за втора серия. Всяка двойка има изиграни 12 игри (двама по 6 игри). След завършване на сериите се прави общо класиране и първите четири двойки в двата формата (жени и мъже) се класират за финален Stepladder в по една игра, по който се определят Шампионите и медалистите. 

· Финален Турнир Ден Втори -  Намазване – късо . Играят се всички игри на тройки – мъже. Играят всички 36 състезатели, независимо че жените нямат тройки. Аналогично на Ден Първи , ББФ определя тройки за състезателите, които не участват в дисциплината. Играе се в една серия с начален час около 10.00 ч., като се състезават по трима на една писта (тройката мъже от даден отбор). Всяка тройка има изиграни 18 игри (трима по 6 игри). След изиграване на серията от 6 игри се прави класиране по общ сбор съборени кегли за тройката. Около 14.00 ч. първите четири тройки играят полуфинали 1-4 и 2-3 във формат 2 от 3,като победителите се срещат във финален мач /2 от 3/ за определяне на Шампиона и втория,а загубилите играят един мач от една игара за определяне на третия и четвъртия.

· Финален Турнир Ден Трети – Намазване – три игри дълго и три игри късо.  Играят всички 36 състезатели от Ден Първи и Ден Втори за индивидуално класиране в една серия по трима на писта от 9ч.                                                                         След обед около 14ч. се изиграват финалите на отборния турнир за „А” и „Б” групи едновременно на късо намазване. Играят се мачове до две победи от три възможни между първия и четвъртия и втория и третия отбори и в двете групи.Победителите играят финали за определяне на шампиона за „А” група и съответно победител за „Б” група отново във формат две от три.Победените играят една игра за определяне на третия и четвъртия ;

· Финален Турнир Ден Четвърти – Мастер Финал - Намазване първо дълго, след това късо. В четвъртия ден, в първа серия (дълго намазване) от 9.30 ч. се изиграват финалните игри на Индивидуално  сеньори (6),както и първите 6 игри на Мастер-финали мъже 16 играча и жени 6 - общо 28 играчи, по двама на писта. След изиграване на тези шест игри се прави класиране както следва:

· за  сеньори – първите четирима след тези шест игри са финалисти и играят следобед (около 13.30 ч.) във финалната серия (късо намазване) Stepladder в по една игра за определяне на Шампиона и медалистите;

· за жени – шестте игри се добавят към 18 те от трите предни дни и се прави общо класиране по общия брой съборени кегли. Първите четири играят следобед (около 14.00 ч.)  във финалната серия (късо намазване) Stepladder в една игра за определяне на Шампиона и медалистите;

· за мъже - шестте игри се добавят към 18-те от трите предни дни и се прави общо класиране по общия брой съборени кегли. Първите осем играят следобед (около 14.00 ч.) във финалната серия (късо намазване) Stepladder в една игра, по схемата от приложение 2, за определяне на Шампиона и медалистите;

8. Преходни и Заключителни Разпоредби

8.1. Настоящата наредба отменя всички издадени досега правилници, наредби и разпоредби, касаещи организиране и провеждане на републиканското първенство по боулинг на България;

8.2. Неуредените от тази наредба въпроси се решават от Управителния съвет на ББФ;

8.3. Тази Наредба се приема на основание чл. 35, ал. 1 от Закона за физическото възпитание и спорта и чл. 14, ал. 3 от Правилника за прилагане на Закона за физическото възпитание и спорта;

8.4. Наредбата е приета с протокол № 05 от 29/08/2011 г., точка 1, на Управителния съвет на Българска Боулинг Федерация;

8.5. ББФ си запазва правото да променя при необходимост настоящата наредба във всяка една част от нея.

БЪЛГАРСКА БОУЛИНГ ФЕДЕРАЦИЯ

